fi en fi sl fi tr fi fi es fi en fi de es fi fi fi fi fi fi fi en fi fi fi fi fi fr fi fi fi de fi fi fi fi fr fi fi fi fi en fi fi fi fi en fi fi fi fi fr fi fi fi fr fi fi fi fr fi fi fi fr fi fi fi fi fr fi fi fi fi en fi fi fi fi fi fr fi fi fi fi fi en fi fi fi fi fr fi fi fi fi fi fr fi fi fi fr fi fi fr fi fi fi fi en fi fi fi fi en fi fi fi en fi fi fi en fi fi pl fi fi de es eu en fi fi en en fi fi fi fi fi fi fi fi fi fi fi vo vo fi fi fi en fi fi fi en
Kaksipa poikaa Kurikasta matkustivat Irlantiin, Euroopan reunalle. Salaperäisessä Lisdoonvarnan kylässä he ottivat selvää siitä, miten naimakaupoilla tienataan miljoonia. Miehet sai matkaan televisio-ohjelman pätkä, joka oli kuvattu Lisdoonvarnan Matchmaking-festivaaleilla viime vuonna.
Mutta matkalla on tarkoitus. Kurikan yrittäjien puuhamies Timo Kivistö ja kaupunginvaltuuston puheenjohtaja Matti Ollila – naimisissa molemmat – ovat Irlannissa ottamassa selvää siitä, voisivatko iloiset heilanmetsästäjät saada oman juhlansa myös Kurikkaan.
“Tämä matka kannatti teherä eherottomasti. Ei me varsinaasesti mitään uutta löyretty, mutta se varmuus saatihin jotta kyllä se festivaali onnistuu meilläki. Nimeksi tuloo Haku Päällä ja se piretähän Mööpeli-messujen yhteyres ens keväänä”, sanoo Kivistö.
Ollila nyökkäilee, mutta äkkiä hänen ilmeensä muuttuu huolestuneeksi. Matkan aikana hänestä on tullut Kurikan festivaalihankkeen puuhamies, vaikka kaupunginvaltuuston puheenjohtajana hänen pitäisi valvoa, ettei rahaa tuhlata.
Sitten hymy leviää hänen kasvoilleen: nythän päästäänkin tekemään jotain suurta koko Suomen puolesta, hän innostuu. Ja niin päätetään, että Kurikassakin ryhdytään metsästämään heilaa.
Ja näin kävi. Hesarin kuukausiliitteen 3-sivuisen jutun lainauksia vuodelta 1997.
Haku Päällä ry perustettiin 2.4.1998.
Ensimmäistä kertaa järjestetty Heilanhakufestivaali Haku Päällä kiinnosti mediaa valtakunnallisesti. Tapahtuma houkutteli noin 10 000 kävijää jo ensimmäisenä vuotena Kurikkaan. Tapahtuman järjestelyistä vastasivat yhteistyössä Kurikan Ryhti, yrittäjäyhdistys ja Kurikan kaupunki. Myös muiden kurikkalaisten yhdistysten, yhteisöjen ja kylien apu otettiin huomioon tapahtuman luomisessa.
Monitoimikeskuksessa viihdytti Kikka ja Frederik. Poikamiehet pääsivät pussaamaan paikallisia blondeja, ystäviä välittivät Kirjeystävät ja Ieva-tietokoneohjelma, seuralaispalvelusta sai vuokrata heilan 150 markan tuntihintaan ja flirttailussa pidettiin SM-kisat. Hiihtäjälegenda Juha Mieto myi pusuja kuvan kera sadalla markalla ja kauppa kävi.
Yöhääpari Tarja os. Niemistö ja Pentti Koivumäki Seinäjoelta sanoivat tahdon lauantaina puolilta öin. Iloista tapahtumaa oli todistamassa sadat ihmiset Kurikan kirkossa.
Tapahtuman jälkeen puuhamies Timo Kivistö kommentoi “Ei näin hyvää tapahtumaa voi yhteen vuoteen jättää. Ensi vuotta jo suunnitellaan ja silloin ajankohta on viikkoa myöhemmin.”
Jo tammikuussa 1999 alettiin etsiä kilpailijoita Parisuhdemaratoniin ja Kari Salmelaisen vetämään Flirtin SM-kisaan. Tapahtuman sydän oli Basaarikatu. Viihdyttämisestä vastasivat mm. Haku Rock, Booming Boots, Raappahouset Pois -show, Gilda & Girls, Mia-Carita & Seireenit, Pepe  Willberg & Jormas, Kaija Lustila, Savannah ja Trio Makuuni.
Heilanhausta huolen piti “piippari”, joka alkoi piipittää kun erilaisten muuttujien avulla valittu elämänkumppani ilmestyi lähietäisyydelle.  Heilanhaussa jo onnistuneet Päivi Iso-Oja & Hannu Salomaa saivat toisensa Kurikan kirkossa yöhäissä.
Suuri Rakkausrunokilpailu järjestettiin ensimmäistä kertaa. Aiheena oli Rakkaus isolla R:llä. Runoja saapui 2404 yhteensä 401 kirjoittajalta. Professori Panu Rajala valitsi voittajaksi Riitta Habesin runon Suin päin loveen.
Kolmas Heilanhaku -tapahtuma alkoi torstaina 8.6. flirtti- ja valloitustaidon asiantuntijan Eila Kaarresalo-Kasarin seminaarilla, jonka aiheena oli Usko itseesi, valloita muut! Perjantaina yläasteen kentällä sijaitsevalle festivaaliteltalle pääsi maksamalla 60 markan pääsymaksun. Luvassa oli sauvakävelyn esilämmittelyä Juha Miedon ja Velihopeiden tahtiin, flirttikisa, Senaattorit ja A.Aallon rytmiorkesteri. Monitoimikeskuksessa järjestettiin erityisryhmien tanssit, kun taas urheilukentällä jammailtiin Haku Rockissa. Catchyssa esiintyi Pepe Ahlqvist, Joki-Ketussa trubaduuri Kriss Viconte ja Pitkä-Jussissa Aknestik.
Lauantai alkoi yhteislaulutilaisuudella festivaaliteltalla. Illan tullen tanssikansaa viihdyttivät Danny & Islanders, Matti Vähäkoski sekä Veli Kuja-Hakola & Yötaivas. Raimo Vakkuri veti hulvattoman hauskan parisuhdemaratonin, jonka jälkeen yöhääpari Susanna os. Långnabba ja Markus Pienimäki saapuivat hevoskyydillä teltalle ja tanssivat häävalssin pimenevässä illassa. Monitoimikeskuksessa puolestaan oli tanssit varttuneemmille, PItkämöllä ongittiin pareittain ja Pitkä-Jussin blondimyrsky naistentanssien musiikista vastasi Pohjanmaan Poikamiehet -orkesteri.
Sunnuntaina potin räjäytti Apocalyptica, joka teki vuoden 2000 ainoan Suomen keikkansa Haku Päällä -festivaaleilla Moskovan ja Berliinin keikkojen välissä. Apocalyptican esiintyminen Kurikassa oli Haku Päällä -festivaalin ja Ilmajoen Musiikkijuhlien  yhteisprojekti.
Toisen kerran järjestetyn Suuren Rakkausrunokilpailun teemana oli Ensirakkaus.Runoja kilpailuun saapui 700 kappaletta yhteensä 250 kirjoittajalta. Voiton vei nurmolainen Kai Niemistö runollaan Squaw. Kilpailun päätuomarina toimi kirjailija-professori Panu Rajala.
Tapahtumapaikka siirrettiin Kurikan torille. Ensimmäistä kertaa heilanhaussa auttoi Matchmaker Elmeri. Yläasteen auditoriossa kuunneltiin Vallootusseminaari ja monitoimitalolla sai nauttia Hanurin taikaa Fratres in Rock. Haku Rock järjestettiin yläasteen kentällä, jossa lavalle nousivat mm. Pimp’s Lipstick ja Nukketeatteri. Torilla sijaitsevalla festivaaliteltalla Arlene Kotala juonsi Flirtin SM -kilpailun. Viikonlopun aikana lavalle nousivat myös TT Purontaka & Tähtitaivas, Kirka, The Skylark, Esa Nummela & Neljän Suora. Pitkä-Jussissa tanssittiin naisten tahtiin Blondimyrskyssä. Raimo Vakkuri veti parisuhdemaratonia.
Susanne Peräkangas ja Tapio Kiviniemi vihittiin Kurikan kirkossa 9.6. puolilta öin. Kirkossa järjestettiin myös Ilon, valon ja rakkauden konsertti, jossa esiintyivät Juha Nikkola, Romuald Podlesny, Aatos Ilomäki ja Sigita Hirvi.
Suuri Rakkausrunokilpailu järjestettiin kolmatta kertaa. Teemana oli Vallaton rakkaus. Kilpailuun saapui 1198 runoa yhteensä 259 kirjoittajalta. Raimo Vakkurin ylituomaroiman kilpailun voiton vei kokkolalainen Laila Lampinen-Hietikko runollaan Mitä vaan.
Ne On Pöhönäs -orkesteri julkaisi heilanhakufestarien kunniaksi Haku Päällä -nimisen sinkun.
Viidennen kerran järjestetyssä tapahtumassa perjantaina lavalle nousivat Mamba, Heikki Silvennoinen, Dave Lindholm ja Pepe Ahlqvist. Flirtin SM-kilpailun juonsi fitnessmissi Marianne Kiukkonen. Voittajaksi itsensä flirttaili Riikka Svärd Kurikasta. Haku Rock villitsi nuoria paikallisella musiikkitarjonnallaan.
Lauantain ohjelmaa oli seminaari, jossa Veltto Virtanen puhui aiheesta Yrittänyttä ei rakkaudessakaan laiteta.  Iloa silmälle toi Janina Frostel, joka nousi Suksee Areenan lavalle illalla Telaketjun jälkeen. Muuta ohjelmaa olivat mm. suutelun SM-osakilpailu, blondimyrsky-naistentanssit ja Mika Ala-Panulan juontama Polttari Extreme.
Paikallista historiaa tuotiin esille näytelmässä “Myllyn silimäs”, joka kertoi Mietaan kylän elämästä 1950-luvulla. Lauantai-iltana pidettiin kirkossa iltahetki, jossa aiheena oli Rakkaus on kärsivällinen, rakkaus on lempeä… sunnuntaina järjestettiin vielä rakkauslaulukonsertti.
Suuren rakkausrunokilpailun ylituomarina toimi Simo Frangén. Kilpailuun saapui 1300 runoa yhteensä 490 kirjoittajalta. Neljännen kerran järjestetyn kilpailun aiheena oli Sähköä välillämme. Yleisen sarjan voiton vei tamperelainen Satu Virtanen runollaan Maa-artisokkia maassa. Koululaissarjan voiton vei 16-vuotias Jere Malkavaara runollaan Sähköä välillämme. Tekstiviestisarjan voitti Riitta Lyytikäinen Tampereelta.
Tapahtuma alkoi torstaina Kaarina Määtän Rakkausseminaarilla seurakuntakeskuksessa. Perjantaina Rakkauslaulu-konsertissa esiintyivät Kaija Lustila, Tapani Perttu, Berit Israel, Kari Mäkirata & co. Lola Odusoga juonsi Flirtin SM-kisan, jonka jälkeen lavalle nousivat Frogley-band ja Yö. Lauantaina festivaaliteltalla vuorossa olivat viettelysten vaunut, Osmo’s Cosmos, Aki Sirkesalo & Lemmen jättiläiset, Mikko Alatalo sekä Polttari Extreme & Mika Ala-Panula. Haku Päällä -bussi kuljetti festivaaliväkeä Seinäjoelta ja Kauhajoelta.
Catchyssa viikonlopun aikana viihdyttivät Veli-Matti Järvenpää, Mika Sundqvist ja Ns Blues, Lukacs & Ojaniemi Trio feat. Esther Hyvärinen, Kivistö & Peltonen -band feat. Berit Israel. Haku Rock järjestettiin työväentalolla. Pitkä-Jussissa tanssittivat Maarit Peltoniemi & Federal  sekä Markus Kuusisto & Minor, Veli Kuja-Halkola & Yötaivas. Joki-Ketussa järjestettiin Karaoke King & Queen -kilpailu.
Pia Kähkönen ja Tuomo Yli-Muilu saivat toisensa yöhäissä 7.6. klo 22.00.
Suuri Rakkausrunokilpailu sai päätuomarikseen Marjatta Leppäsen. Teemana oli Rakkaus, elämän mauste. Yleisen sarjan voitti Anne-Mari Kallin-Kilpelänaho Marttilasta runollaan Matkustitko kanssani. Saila Heinikoski Rovaniemen maalaiskunnasta vei voiton tekstiviestisarjassa.
Juhlakansaa viihdyttivät Lauri Tähkä & Elonkerjuu, J. Karjalainen & Electric Sauna, Playa ja Popeda. Catchyssa musisoivat Micke Björklöf, Ns-Blues, Lukacz & Ojaniemi Combo ja Kivistö-Peltonen Band plays Eppu N. Pitkä-Jussissa tanssimusiikista vastasivat Syke, Savannah, Väriloiste ja Villiyö. Jokiketussa laulettiin karaokea.
Musiikin lisäksi festivaalikansalle tarjottiin Flirtin SM-kisa Oskari Katajiston juontamana, pikatreffit, viettelysten vaunuja, astrologisia neuvoja, rakkauslaulukonsertti ja Polttari Extreme.
Kuudennen kerran järjestetty Suuri Rakkausrunokilpailu sai tuomarikseen kirjailija Jörn Donnerin. Voiton Tähtiin kirjoitettu -teemalla vei tamperelainen Leena Perttula runollaan Tähtiä. Tekstiviestisarjan voitti Leena Kosonen Parikkalasta. Kilpailuun lähetettiin noin 1250 runoa eri puolilta Suomea.
Suksee Areenan lavalle viikonlopun aikana nousivat Osmo’s Cosmos, Maija Vilkkumaa, Boney M ja Egotrippi. Flirttikoulussa opeteltiin viattoman flirtin saloja ja pikatreffeillä oppeja testattiin käytännössä. Nettitreffitkin oli mahdollisuus järjestää tapahtumaviikonlopuksi. Flirtin SM-kilpailun voiton vei Anne Kleemola. Pitkä-Jussissa vietettiin Blondimyrsky-naistentanssit ja Jokiketussa laulettiin Karaokekeitaassa. Catchyssa pääsi bluesin tunnelmaan. Polttari Extremen juonsi televisiosta tuttu Arttu Harkki.
Viettelysten vaunut houkutteli katukuvaan mitä mielikuvituksellisimpia kulkupelejä. Matchmaker auttoi sen Oikean etsimisessä.
Suuren Rakkausrunokilpailun teemana oli Minä rakastan… ja sitä tuomaroi Jari Sarasvuo. 1400 runon joukosta voiton vei helsinkiläinen Olga Kemppinen ja tekstiviestisarjan voittajaksi nousi Raili Ahonen Harjavallasta.
Tapahtuman teemana oli Rakkauden nälkä, joten heilanhaku oli vahvasti läsnä tapahtumassa. Perjantai alkoi flirttikoululla, pikatreffeillä ja deittikaraokella. Catchyssa musisoi Riverdale Blues Band sekä Kemun paikalliset suuruudet. Suksee Areenalle nousivat Funktion ja Suurlähettiläät. Pitkä-Jussissa esiintyivät Antti Huovila & Sata Kitaraa sekä Tanssiorkesteri Väriloiste.
Lauantaina tarjolla oli aamunkarheaa karaokea Suksee Areenalla, jonka jälkeen viettelysten vaunut valloittivat kaupungin keskustan. TV-kokki Sami Garam kokkasi viekoittelevia makuja Areenalla, jonka jälkeen paikalliset bändit Rock Post ja Harma nostattivat tunnelmaa. Alkuillasta kirkossa vietettiin Ilon, valon ja rakkauden iltaa. Suksee Areenalla viihdyttivät Polttari Extreme, Stella, Jani Wikholm ja Rehupiikles. Pitkä-Jussissa esiintyivät Öiset Kitarat ja Tanssiorkesteri Wähäkosket kun taas Catchyssa kansaa villitsi Hakujamit Kemun omien bändien voimin.
Suuren Rakkausrunokilpailun teemana oli Rakkauden nälkä. Kilpailuun osallistui yli 700 runoa, joista silloinen kulttuuriministeri Tanja Karpela valitsi voittajaksi kajaanilaisen Aulikki Piiraisen. Tekstiviestisarjan voiton vei raahelainen Merja Hammari.
Haku Päällä -rakkausfestivaalit viettivät 10-vuotisjuhlaa. Mia Halonen avasi tapahtuman torstaina seminaarissa, jossa käsiteltiin miten lisätä rakkautta. Perjantaina Makasiini Artissa julkaistiin Heli Hernesniemen toimittama Rakkaus -elämän suolakirja. Vuosien varrella arkistoon kertyneistä noin 12 000 kilpailurunosta kirjaan päätyi 130 runoa. Kurikan kirkossa järjestetyssä Rakkauden voima -konsertissa esiintyivät Aatos Ilomäki, Victory Kvartetti, Kimmo Niemi, Pauliina Niemi, Maarit Perttula sekä Mieskuoro Loimaan laulajat.
Juhlavuotena Suksee Areenalla viihdyttivät Telaketju, Hunks, Uniklubi, Irina, Clifters ja Osmo’s Cosmos. Pitkä-Jussissa tanssittivat Tommi Soidinmäki & Seinäruusut ja Antti Ahopelto & Helmenkalastajat sekä Mika Peltoniemi & Turhat Jätkät ja Jarkko Yli-Sikkilä & Mustat Kitarat. Catchyssa vietettiin Haku Päällä jameja.
Zetoripuistossa kilpailtiin Z1 -kiihdytyskisojen merkissä, jonka voittajat palkittiin zetorisinfonian tahdissa Suksee Areenalla. Polttarikisan juonsi Arttu Harkki. Festivaalivierailla oli ensimmäistä kertaa mahdollisuus valita rintanappi, joka parhaiten kuvasi elämäntilannetta. Punainen kertoi varatusta, keltainen antoi luvan kokeilla onneaan ja vihreä jo lupasi enemmän.
Tommy Tabermann valitsi Suuren Rakkausrunokilpailun voittajaksi alavutelaisen Arto Juurakon runollaan Rakkauresta. Tekstiviestisarjan voiton vei Anne Saari Ilmajoelta. Kilpailuun osallistui yli 600 pöytälaatikkorunoilijaa.
Timo Kivistö siirtyi toiminnanjohtajasta taiteelliseksi johtajaksi ja Anne Koskela aloitti toiminnanjohtajana. Perjantaina Suksee Areenan lavalle nousi kokoonpano Raappahousut Pois 10-vuotisjuhlaspektaakkelillaan. Tämän jälkeen festivaalikansaa viihdytti Apulanta ja Turo’s Hevi Gee. Pitkä-Jussissa tanssitti Heli Ruotsalainen & yhtye sekä tanssiorkesteri Noiser ja Catchyssa puolestaan Micke Björklof & BlueStrip.
Lauantaipäivällä nautittiin Z1- kiihdytyskisasta, Zetorsinfoniasta ja trubaduuri Mikko Takalasta. Polttari Extremen juonsivat Extreme Duudsoneista tutut Jarno ja HP. Ensimmäistä kertaa järjestetyn Vuoden Poikamies- ja Poikamiestyttökisan voittajiksi selviytyivät helsinkiläinen Mika Salonen ja saarijärveläinen Helen Muittari.  Lauantaina nostalgisia säveliä soittivat Miljoonasade ja Dingo. Pitkä-Jussissa tanssittivat Chanel Four ja Väriloiste. Aseman makasiinilla musisoivat Tulevat Anopit, Kari Mäkiranta & Anette Kaukonen sekä Mari Luomala-Kulkula.
Kirkossa järjestettiin ensimmäistä kertaa Yhteinen sävel- häätapahtuma, jonka jälkeen Teija Vainionpää ja Juhani Kuusela-Opas sanoivat tahdon 7.6. klo 22.00. Ensimmäistä kertaa yöhääpari sai tuntuvan helpotuksen hääbudjettiinsa, kun sponsorien tuella mahdollistettiin noin 5000 € edut yöhääparille.
Suureen Rakkausrunokilpailuun osallistui 290 kirjoittajaa yhteensä yli 700 runolla. Tekstiviestisarjaan osallistui 104 runoa. Isä Mitro valitsi yleisen sarjan voittajaksi espoolaisen Heikki Ojasen runollaan Sateen sävel vaikenee. Tekstiviestisarjan voitti Kristiina Salo Uudestakaupungista. Isä Mitro antoi kunniamaininnan kauhavalaiselle Eero Peltoniemelle runosta Omaishoitajan rakkaus.
Tapahtuma alkoi Tohto No:n siivittämänä, kun 51 Koodia joutui peruuttamaan keikkansa Suksee Areenalla. Vauhdikkaan shown jälkeen lavalle nousi Klamydia, joka edusti pohjalaista äijäenergiaa. Dancemusiikin legenda Movetron otti yleisön haltuun kylmenevässä illassa. Haku Päällä -rakkausfestivaali avattiin käyntiin yhtenä kesän kylmimmistä viikonlopuista. Mittari näytti yöllä jopa pakkasta!  Pitkä-Jussissa esiintyi Mikko Mäkeläinen & Myrskylyhty sekä tanssiorkesteri Ässät.
Lauantaina oli tarjolla huvia ja huumaa koko perheelle. MLL järjesti lasten merirosvokonsertin ja keskustan tuntumassa oli peräkonttikirppis ja tivoli. Kirkossa vietettiin häätapahtumaa, jossa nautittiin upeista puvuista ja kauniista musiikista kappalainen Tapani Tulisalon johdolla. Illan avasi Vappu Pimiä ja Polttari Extreme, jonka jälkeen Pole-a-Holicin tanssijat valtasivat tangot. Virve Rosti & Menneisyyden Vangit laulatti yleisöä vanhoilla tutuilla biiseillä, jonka jälkeen lavalle nousi melodisen suomirockin helmi Happoradio. Samaan aikaan Pitkä-Jussissa tanssitti Jaska Mäkynen & Nelostie sekä Timo Luostari & Kilimanjaro.
Tanja Saarinen & Mikko Raitio saivat toisensa Kurikan kirkossa 6.6. klo 22.00, kun he astelivat alttarille tapahtuman historian seitsemäntenä yöhääparina.
Suuren Rakkausrunokilpailun ylituomariin Milla Paloniemeen vetosi arkiromantiikka. Yleisen sarjan voittajaksi valikoitui Jussi Matilainen Hyllykalliolta runollaan Kaiken se kestää. Tekstiviestisarjan voiton vei Ritva Kekkonen Turusta. Teemana oli Rajaton rakkaus. Kilpailuun osallistui yli 256 pöytälaatikkorunoilijaa.
Suuri rakkauskuvakilpailu järjestettiin ensimmäistä kertaa. Tuomarina toiminut Ilkka-lehden valokuvaaja Jenni Latva piti parhaana tamperelaisen Taru Vuokilan vuoristokuvaa.
Tapahtuma alkoi 11.6.2010 DJ Jaban nostaessa viilenevän illan tunnelmaa. Jaban lämmittelyn jälkeen oli vuorossa Flirttikisa, jossa viisi rohkeaa kilpailijaa otti toisestansa mittaa. Miten tehdään aloite? Miten flirttailla hyvän maun rajoissa? Miten paljon flirttiä tulee sietää? Kurikkalainen Pertti Venna vei voiton, josta palkinnoksi flirttailija sai kahdelle hengelle Viking Linen luksusristeilyn. Humoristisen kilpailun jälkeen lavalle nousivat The Giant Leap ja myöhemmin Irina. Haku Päällä -rakkausfestivaali avattiin käyntiin koleassa ilmassa ja toiselle tapahtumapäivälle lupailtiin vettä, vettä ja vielä lisää vettä. Pitkä-Jussissa esiintyivät tangontaitajat Kaija Lustila & Rosette ja Marko Maunuksela & Oja-Lipasti Band. Haku Päällä Pubissa (ent. Catchy) ohjelmassa oli runokaraokea, rakkauslaulukaraokea sekä Lukacs-Ojaniemi Jazzband & Essi Hyvärinen.
Lauantaina oli tarjolla huvia ja huumaa koko perheelle, vaikka edellisviikon sade-ennusteet näyttivätkin pitävän paikkansa. Samalla kun peräkonttikirppismyyjät asettuivat myyntipaikoilleen, Mariliisi Hautaniemi lämmitti mieltä ja kehoa iloisella Zumbatunnilla. Kurikan MLL järjesti lastenkonsertin Suksee Areenalla, jossa lavalle nousivat Pressan Katit. Rankkasateesta huolimatta Katit jaksoivat viihdyttää lapsia ja lapsenmielisiä. Samaan aikaan Kurikan kirkossa valmistauduttiin viettämään Yhteinen sävel -häätapahtumaa, jossa nautittiin upeista puvuista ja kauniista musiikista kirkkoherra Heikki Sariolan johdolla. Illan avasi Haku Päällä Pubin Pikadeitit, jotka olivat menestys! Deittailijoita saapui paikalle ympäri Suomen. Kuuleman mukaan muutama romanssikin sai alkunsa Haku Päällä Pubin hämyisestä tunnelmasta. Sateesta huolimatta Sami Hintsanen ja Polttari Extreme vauhdittivat yleisöä Suksee Areenalla lauantain alkuillassa, jonka jälkeen Tohtori No ja Veeti Kallio ottivat lavan haltuunsa. Kauan odotettu Haddaway joutui peruuttamaan keikkansa Kurikassa, joten What is Love –biisin sijaan saimme kuulla Pandoran hittejä kylmenevässä illassa. Samaan aikaan Pitkä-Jussissa tanssittivat Kirsi Ranto yhtyeineen ja Savannah.
Koleasta säästä huolimatta Haku Päällä Pubissa tunnelma oli katossa koko illan. Provinssirockissakin viime vuonna esiintynyt yhdeksän hengen acappella lauluryhmä, Zambian Vocal Collection,  esiintyi Haku Päällä -Pubissa lauantaina. Kuoron repertuaari koostui perinteisillä heimokielillä esitetystä musiikista sekä modernista englanninkielisestä kevyestä musiikista. Kuoron jäsenet ovat kasvaneet Lusakan slummialueilla ja toteuttavat nykyisin samoilla alueilla kehityshankkeita. Kuoron esiintymisestä saamme kiittää Hoitokoti Tuulikellon Jani Karvosta, joka hankki kuorolle sponsorit ja saimme kuulla uutta ja erilaista musiikkia! Lisäksi saimme nauttia rakkauslaulukaraokesta ja Airoparin musiikista, joka esitti covereita ja rakkauslauluja unplugged.
Haku Päällä –festivaalin kahdeksas yöhääpari vihittiin 12.6.2010 klo 22.00 Kurikan kirkossa. Toisensa saivat kurikkalaiset Heidi Perämäki ja Tommi Mäki.
Suuri rakkausrunokilpailu pisti tänä vuonna runosuonen pulputtamaan mahtavan määrän mahtavia runoja. Kilpailun päätuomari Claes Andersson valitsi voittajaksi Eila Laasasen runon ”Miten sitä ihastuukin”. Yleiseen sarjaan osallistui peräti 521 runoilijaa, joista miehiä oli 112. Runoja tuli yhteensä 720. Tekstarisarjaan osallistui 70 tuntevaa tekstaililijaa, joista miehiä oli 24. Yhteensä kisaan otti osaa 106 tekstiviestirunoa. Otava lahjoitti voittajille kirjapaketin ja Haku Päällä ry luovutti palkinnot voittajille Seinäjoella pidetyssä voittajien julkistamistilaisuudessa 3.6.2010.
Kurikassa 10.–11.6.2011 jo neljännentoista kerran pidetyt Haku Päällä -rakkausfestivaalit vietettiin parhaassa mahdollisessa säässä. Lauantaina Kurikan torille rakennettu Suksee Areena oli loppuunmyyty. Kahden kylmän ja kolean vuoden jälkeen ilmojen haltija oli suosiollinen. Aurinkoinen sää näkyi kävijämäärissä, ja tapahtuma pääsikin tänä vuonna tavoitteeseen. Kävijöitä viikonlopun aikana tapahtumassa oli noin 7000. Ensimmäistä kertaa rakkausfestivaalin mainos koristi noin 500 000 maitopurkkia!
Perjantaina Suksee Areenalla esiintyivät DJ Jaba, Fintelligens ja Anna Abreu. Lauantaina keskustassa oli monipuolista ohjelmaa koko perheelle. Eukonkannon Länsi-Suomen aluemestaruuskilpailu kiinnosti laajasti ja toi paikalle toistakymmentä paria kilpailemaan. Eukot pysyivät hyvin miesten kyydissä 135 metrin pituisella sprinttiradalla vesi- ja kuivaesteineen. Rata rakennettiin keskustaan Kurikka-lehden viereiselle tontille, joka palveli tarkoitustaan loistavasti. Kilpailun juonsi Raimo “Rutakon kojjootti” Rönkkö, joka nosti tunnelmaa humoristisillä juonnoillaan. Itä-Suomen aluemestaruutta hallitseva iisalmelainen Joni Juntunen valtasi Länsi-Suomen aluemestaruuden Jaana Koivuluoma eukkonaan. Leikkimielisessä hölkkäsarjassa voiton veivät Päivi jaJani Ropponen.
Lauantai-ilta alkoi Suksee Areenalla vauhdikkaalla Polttari Extremellä, jonka voiton vei tänä vuonna alavutelainen Kari Pellonpää. Iltakymmeneltä Kurikan kirkossa vihittiin jo tapahtuman historian yhdeksäs yöhääpari, kun toisensa saivat Hanneja Arto SiiliPirkkalasta. Viikonlopun Suksee Areenan pääesiintyjinä olivat kauan kaivattu Skädäm, Agents ja Uniklubi.
Suuren Rakkausrunokilpailun voitto meni Ouluun. Kilpailun ylituomari Minna Joenniemi valitsi Heli Määtän runon parhaimmaksi kisaan osallistuneen 172 lyriikan joukosta. Toiseksi sijoittui oriveteläinen Marita Seppälä ja kolmanneksi Siiri Turunen Kirkkonummelta. Tekstiviestisarjan kolme parasta olivat Clarissa Korkea-aho, Jonna Ruuska ja Laura Allila. Sarjaan osallistui 40 ajatelmaa.
Viidennettoista  Haku Päällä -rakkausfestivaalit vietettiin Kurikassa 8.-9.6.2012. Suksee Areenan esiintyjäkaarti oli onnistunut ja luvassa oli festivaalivieraiden iloksi monipuolinen otanta. Alunperin ehdimme jo tiedottaa Lord Estin ja Herra Ylpön saapumisesta Kurikkaan kesäkuussa, mutta tapahtumaperjantaina viikonlopun musiikkiputken avasikin Poets of the Fall. Toisena tunnelman kohottajana viihdytti kauan toivottu PMMP. Lavan täytti energia ja uudet upeat kappaleet! Samaan aikaan kun Suksee Areenalla nautittiin suomipopin helmistä, jammailtiin Pitkä-Jussissa Retrodiscon tahtiin ja Aseman makasiinilla lempi leiskuiPikadeittienmuodossa.
Lauantaina keskustassa oli monipuolista ohjelmaa koko perheelle; peräkonttikirppis, lastenkonsertti ja zumbaa. Iltapäivällä Eukonkannon Länsi-Suomen aluemestaruuskilpailu toi paikalle rohkeat parit kilpailemaan. Eukot pysyivät hyvin miesten kyydissä sprinttiradalla kunnon vesi- ja kuivaesteineen. Rata rakennettiin keskustaan Kurikka-lehden viereiselle tontille, joka palveli tarkoitustaan loistavasti. Kilpailun juonsi Raimo “Rutakon kojjootti” Rönkkö, joka nosti tunnelmaa humoristisillä juonnoillaan. Itä-Suomen aluemestaruutta hallitseva iisalmelainen Joni Juntunen valtasi jo toistamiseen Länsi-Suomen aluemestaruuden Jaana Koivuluoma eukkonaan. Leikkimielisessä hölkkäsarjassa voiton veivät Jussi Koivuluoma ja Riikka Svärd.
Lauantai-ilta alkoi Suksee Areenalla vauhdikkaalla Polttari Extremellä, jonka voiton vei kurikkalainen sihteeri-lookissa juhlinut morsian. Polttarisankarit pääsivät kisan aikana näyttämään taitonsa muun muassa Oscar-palkinnon kiitospuheen pitämisessä, koordinaatiotehtävässä sekä Suomi-iskelmän tulkinnassa.
Lauantai-iltana tarjolla oli musiikillista herkkua aikuisempaan makuun, kun lavan valloitti mahtavasta lava-energiastaan tunnettu Riku Niemi Orchestra. Tunnelmallista iltaa täydensi letkeällä suomireggaellaan Jukka Poika & Sound Explosion Band.  Lauantai-ilta oli Suksee!
Rakkausfestarien yhteydessä oli uutuutena mahdollisuus näyttää laulutaitonsa Suksee Areenalla Haku Päällä Bandin kanssa! Kolme Haku Päällä -Pre Party rakkauslaulukaraokekisan voittajaa nousivat Suksee Areenan lavalle. Upeat naiset Armi Autio, Maarit Ala-Opas ja Reeta-Kaisa Teikari valloittivat Suksee Areenan! Haku Päällä House Bandiin kuuluivat Timo Kivistö, Ari Kivistö, Henri Mäki, Kari Ratavaara, Juhani Koskela, Jouni Parkkonen ja Eetu Rantala. Koko viikonlopun Suksee Areenan tunnelmaa piti yllä iki-ihana DJ Jaba. Tanssikansaa viihdytti lauantaina Pitkä-Jussissa  Mika Peltoniemi & Turhat Jätkät sekä Tuija Mäensivu & Hyvät Herrat. Haku Päällä -historian kymmenes Yöhääpari Eija Kimpimäki & Petri Henttonen vihittiin 9.6.2012 klo 22.00 Kurikan kirkossa.
Kurikassa 7.–8.6.2013 jo kuudennentoista kerran pidetyt Haku Päällä -rakkausfestivaalit onnistuivat ja vieraat viihtyivät. Festivaali kokeili uutta juhlintapaikkaa, sillä lukuisten torivuosien jälkeen vaihtelua toi festarialueen pystyttäminen Laurintien varteen, Bar Moosen edessä sijaitsevalle alueelle.
Perjantaina Suksee Areenalla esiintyivät DJ Jaba, Palava ja iki-ihana Jonne Aaron. Tunnelma oli katossa ja festivaalivieraat ympäri maakunnan nauttivat tähtiesiintyjistä. Lauantain Eukonkannon Länsi-Suomen aluemestaruuskilpailun rata upeine vesiesteineen rakennettiin K-Marketin ja makasiinin väliselle tontille. Kilpailun hölkkäsarjaan osallistui viisi paria, joista voiton vei Jussi Suonio & Laura Honkasaari. Olipa hölkkäsarjassa mukana muuten myös kaupunginjohtajaPaavo Tyrväinen! Kilpasarjaan uskaltautui kolme paria, joista nopeimmat olivat Markku Saarinen & Kati Kosonen. Juontaja Raimo Rönkkö viihdytti murteellaan ja yleisö nautti koko perheen tapahtumasta.
Lauantain ohjelma jatkui Suksee Areenalla rakkausvalmentaja Miia HalosenRakkauden aarrekartalla, Pikadeiteillä ja Polttari Extremellä. Leikkimielisessä kisailussa Tuomo “Super Mario” Kauppila ja Pete “Lännen nopein”Vesterlund taustajoukkojensa kera antoivat enemmän kuin kaikkensa! Lauantai-illan kruunasivat lavalle nousseet DJ Jaba, Hamilton Groove, Elonkerjuu jaTelaketju.
Seitsemättätoista kertaa järjestettävä rakkausfestivaali kokosi 13.-14.6.2014 Kurikkaan nuoret, vanhat, eronneet, karanneet, sinkut ja parilliset viettämään rakkaudentäyteistä viikonloppua Moosen alueelle. Perjantain kylmähkössä säässä lavalla menoa ylläpitivät DJ Jaba, karismaattinen Brädi, hehkeä Jannika B sekä Tähdet, tähdet -ohjelmassa kameleontin lailla muuntautuneen Olli Hermanin luotsaama Reckless Love. Lauantaina ilta-auringon paistaessa esiintyivät vuoden 2012 The Voice of Finland -voittaja Antti Railio, upea Anssi Kela ja Ysärin ykkösmies, Yle X:n ”Parasta ennen” DJ Matti Airaksinen.
Neljännen kerran järjestetyn Eukonkannon Länsi-Suomen aluemestaruuskilpailun kilpasarjan voittivat Jari & Susan Halonen ajalla 0.33.63. Lisäksi viikonlopun ohjelmassa oli Open stage -tuokio, lapsille Vauhti päällä -tapahtuma, Pikadeitit, Suuri rakkausseminaari ja luento ihmissuhteista ja rakkauden voimasta. Tuomo Kananoja & Iina Korpela vihittiin Haku Päällä -historian 11. yöhääparina 14.6.2014 klo 22 Kurikan kirkossa.
Kahdeksannettoista Haku Päällä -festivaalit järjestettiin 5.-7.6.2015 Kurikan torilla.
Perjantain alkuillasta itse Kari Salmelainen kävi vetämässä Pikadeitit Hotel Kurikassa yhdessä Timo Kivistön kanssa sekä Napakymppi-visailun Suksee Areenalla. Moottoripyöräilijät järjestivät Hit-paraatin Kurikan keskustan alueella. Myöhemmin Suksee Areenan lavalle nousivat DJ Jazze, raskasta rokkia soittava Peer Günt sekä suosituimpiin Suomi-rock-bändeihin kuuluva Yö. Hotel Kurikassa järjestettiin RetroJatkot DJ Villen seurassa.
Lauantaina kaikenikäiset pääsivät kuuntelemaan Yläasteiden rockin SM-kisoissa hurmanneita bändejä. Myöhemmin illalla areenalla nähtiin perinteinen PolttariExtreme, YleX:n legendaarinen ”Parasta ennen” DJ Matti Airaksinen, iki-ihku Elonkerjuu ja bilebändi Osmos Cosmos. Hotel Kurikassa tanssikansaa viihdytti Oja-Lipasti Band. Sunnuntaina Kurikan torin hurmasi koko perheen suosikki Robin.
Viides Eukonkannon Länsi-Suomen aluemestaruuskisa käytiin entisen kaupungintalon paikalla lauantaina. Kilpasarjan voittivat Joni Juntunen ja Jemina Ala-Harja ajalla 0.44. Hotel Kurikassa kisattiin Runopokerin mestaruudesta Miika Neulaniemen johdolla ja kuunneltiin Kauneimpia rakkauslauluja, joita tarjoilivat VeliHopeat solisteinaan Elina Törmä ja Reeta-Kaisa Teikari. Vauhti Päällä -lastentapahtuma pidettiin Monnarilla (järjestäjinä Oma SP ja Kotona ry).
Vuonna 2016 Haku Päällä -festareilla puhalsivat uudet tuulet. Ajankohta muutettiin kesäkuusta heinäkuun puoleen väliin, ja nyt festareita juhlittiin 15.7.–16.7.2016. Toinen suuri muutos oli se, että rakkausteemaan otettiin etäisyyttä. Teemana tänä vuonna Haku Päällä – Livin in A Kurikka. Tällä haluttiin huomioda erityisesti se, että Haku Päällä -festarit ovat aina olleet koko Kurikan oma festari. Teemaan sopien alaikäisetkin pääsivät festareille perjantaina, mutta lauantaina ikäraja oli tuttuun tapaan K-18.
Nuorten etkot aloitti oheisohjelmat perjantaina 15.7.2016. Varsinaiset festarit perjantaina starttasi The Road 97 energisellä esiintymisellään, ja porukkaa valui alueelle tasaiseen tahtiin sateesta huolimatta. Iltaa jatkoi paikallinen Sakia, jonka jälkeen lavalla nähtiin radiohiteistään tuttu Vilma Alina. Illan kruunasi megasuosittu raptrio Teflon Brothers. Bileitä jatkoi vielä hittipotpureita soittanut Telaketju.
Lauantaina ohjelma alkoi alueella jo klo 10.00 aamun karhealla karaokella. Lavis – lavatanssijumppa veti jumppaajia mukaansa noin 50 henkilöä. Samaan aikaan alkoi myös tossulätkäturnaus. Kylien markkinat pidettiin festivaalialueella klo 13–16. Mukaan houkuteltiin kurikkalaisia kyliä esittelemään toimintaansa. Iltapäivällä järjestettiin myös lastenkonsertti Siina ja taikaradio Museonmäellä, ja konsertti oli erittäin suosittu.  Varsinainen festivaali-ilta aloitettiin Kurikan kultakurkku – karaokekilpailulla. Sunnuntaina oheisohjelmana järjestettiin Kurikan opaskierros.
Aurinko helli festarikansaa koko lauantain, ja se näkyi tunnelmassa! Nostalginen Tarrakuva aloitti illan, ja porukkaa oli tähän mennessä saapunut jo mukavasti alueelle fiilistelemään. Rehupiikles, jolta festareiden nimikin tänä vuonna lainattiin, esiintyi festareilla seuraavaksi ja sai festarikansan äänihuulet aukeamaan lopunkin. Lauantain pääesiintyjä Tuure Kilpeläinen ja kaihon karavaani veti upean show´n, joka selkeästi upposi kurikkalaisiin. Lauantainakaan ei suinkaan voitu iltaa jättää kesken, ja Telaketju huolehti bileiden ylläpitämisestä loppuun saakka. Molempina iltoina artistien välissä tunnelman nostattamisesta vastasi tunnettu dj Amanda Harkimo.
Vuonna 2017 juhlittiin Haku Päällä -festareiden 20-vuotista taivalta. Teemaksi valittiin ”rokkia ja rakkautta”, jolla haluttiin kunnioittaa menneitä vuosia mutta korostaa myös sitä, mistä festareissa nykyään on kyse. Sää helli läpi viikonlopun, ja kaiken kaikkiaan alueella ja oheistapahtumissa on viikonlopun aikana ollut 5000 henkeä. Esiintyjinä nähtiin radiohiteistään tunnettu Arttu Wiskari, räävitön räppäri Petri Nygård, upeaääninen Irina ja legendaarinen Ile Kallio Big Rock Band. Paikallista väriä festivaaleille toi Co.4.m.a. Kumpanakin iltoina loppuillan bileistä huolehti Bilebändi Disco Inferno. DJ:nä festivaalien ajan toimi Joona Sorila.
Juhlavuoden kunniaksi vuonna 2017 järjestettiin ennätyspaljon oheisohjelmaa periaatteella vauvasta vaariin. Aamu alkoi katusählyturnauksella ja aamun karhealla karaokella. Iltapäivällä torilla järjestettiin Nordic League Bike Show, jossa näytillä olivat seudun hienoimmat moottoripyörät. Samaan aikaan torilla esiintyi nykyisin Elonkerjuun riveissä nähtävä Osku Ketola. Tällöin jaossa olivat myös kulttuurisangot, jotka menivät alla aikayksikön.
Museonmäellä pientä väkeä viihdytti taikuri Tomi Laitamäki. Samaisessa paikassa esiintymässä oli kanadalaiset mestaripelimannit eli Pelimanni Orchestra of Thunder Bay, Samaiset pelimannit nähtiin illalla kirkon Oodi Ystävyydelle -konsertissa, jossa lisäksi lähtiin Kurikan lauluveteraanit sekä Duo Momento Mari Luomala-Kulkula ja Elina Törmä. Tilaisuudessa siunattiin lisäksi Satu ja Mika Järvisen 20-vuotinen avioliitto.
Vuonna 2018 Haku Päällä -festareita vietettiin edellisvuoden tapaan teemalla ”rokkia ja rakkautta” aurinkoisessa säässä. Festariviikonloppu avattiin Hotel Kurikassa, jossa esiintymässä olivat Tuija Sillanpää, Juha Hautaluoma sekä Veikko Niemisen orkesteri. Näyttelyssä ”Valoja, varjoja ja valokuvia Kurikasta” nähtiin monenlaista kurikkalaista osaamista. Illan festarialueella korkkasi hetkellisen paluun keikkalavoille tehnyt paikallinen Harma. Iltaa jatkoi upea Jannika B pirteällä esiintymisellään. Rokkimeininkiä viikonloppuun toi tamperelainen Uniklubi. Ilta päätettiin bilemeininkiin, kun Spekti tykitti radihittejään festarikansalle.
Lauantai startattiin jo aamusta katusählyllä ja aamun karhealla karaokella, jossa laulajia piisasi pitkälle iltapäivään. Monnarilla oli vauhti päällä, kun lapset pääsivät tanssimaan lasten diskoon ja temppuilemaan temppuradalle. Asematiellä nähtiin jos jonkinlaista menopeliä, kun viettelysten menopelit kokoontuivat. Myös Nordig League Runin päätepiste sijaitsi torin laitamilla. Päivällä musiikkitarjonnasta vastasivat kurikkalaisten nuorten bändit Jack In the Box ja Aurealia’s Absence. Lukiolla ratkottiin Kurikan nuorisovaltuuston järjestämää pakohuonetta. Myös Kurikan kultakurkku -titteli laitettiin jälleen jakoon karaokekilpailussa.
Lauantai-iltana festarit starttasivat vauhdikkaasti Etko Extremellä. Lavan korkkasi paikallissävytteinen The Outer Sonics. Odotettu Elonkerjuu esitti energisen show’nsa uuden solistinsa Osku Ketolan voimin. Suomen tunnetuin bilebändi Jean S. laittoi porukan viimeistään tanssimaan villisti tuttujen kappaleiden tahtiin. Samaa menoa jatkoi kurikkalainen bilebändi NotSoRock.
Vuonna 2019 festivaaleja juhlittiin 22. kerran Kurikassa hyväksi todetulla torilla. Konseptina pysyi tuttu ”rokkia ja rakkautta” Tälle vuodelle teemaksi valittiin #etoleyksin, jolla pyrittiin saattamaan ihmisiä yhteen sekä löytämään ystävyyttä ja rakkautta ympäriltään. Esiintymässä perjantaina olivat kurikkalaisten nuorten yhtye Tulipää, ihana Mikko Harju, rokkifiilistä vaaliva Happoradio sekä paikallinen Shakewell. Lauantain starttasi Baddingtones, joka soitti Rauli Badding Somerjoen kappaleita. Oman lisämausteensa toi Ikkunaprinsessojen tanssishow. Seuraavaksi nähtiin esiintyjä, jota on odotettu ja toivottu Kurikkaan jo vuosia: Paula Koivuniemi. Kesäfiilistä reggea-sävytteisillä kappaleillaan toi Jukka Poika. Illan päätti hittipotpuriin bilebändi Apaja.
Pikadeitit järjestettin peräti kahdesti viikonloput, ja todistetusti ainakin yksi pariskunta löysi toisensa! Ilta Yhdessä -iltaa vietettiin Hotel Kurikassa seksuaaliterapeutti Minna Mattilan johdolla. Tilaisuudessa pariskunnat keskustelivat oman parisuhteen arjesta, vaikeuksista ja kulmakivistä. Lauantai-aamu alkoi biitsiturnauksella sekä aamun karhealla karaokella. Lapsille monipuolista tekemistä oli järjestänyt Pop Pankki lasten POPPI festareille. Rakkauren kulukupelit kisailivat kekseliäisyydellään torin laidalla. Kurikka sai myös tälle vuodelle oman Kultakurkkunsa karaokekilpailussa. Kurikan kirkossa nähtiin upea ja ainutlaatuinen popkanteletar Ida Elina.
Zerif Lite developed by ThemeIsle
Käytämme evästeistä verkkosivuillamme sivujen käytön ja toimivuuden analysoimiseksi. Painamalla "hyväksy kaikki" hyväksyt evästeiden käytön. "Evästeasetukset"-napin kautta pääset hallinnoimaan suostumuksiasi.
Tämä verkkosivu käyttää evästeitä parantaakseen käyttäjäkokemustasi. Välttämättömät evästeet on käytössä selaimellasi, sillä ne ovat pakollisia verkkosivujen toimimisen kannalta. Käytämme myös kolmannen osapuolen evästeitä, jotka auttavat meitä analysoimaan ja ymmärtämään verkkosivujemme käyttöä. Nämä evästeet otetaan käyttöön vain suostumuksellasi. Vaihtoehtoisesti voit poistaa nämä evästeet käytöstä. Jotkut näistä evästeitä voivat vaikuttaa verkkosivujen käyttökokemukseen.
Toiminnalliset evästeet helpottavat toimintoja muiden verkkosivujen välillä, kuten verkkosivun sisällön jakoa sosiaalisessa mediassa.
Suorityskyvyn evästeet auttavat analysoimaan verkkosivujen indexejä, jotta verkkosivujen käyttö olisi miellyttävämpää kävijöille. Performance cookies are used to understand and analyze the key performance indexes of the website which helps in delivering a better user experience for the visitors.
Analyyttiset evästeet auttavat ymmärtämään kävijöiden reittiä verkkosivuilla. Nämä evästeet antavat informaatiota mm. kävijöiden määrästä ja liikenteen lähteestä.
Mainonnan evästeet parantaa vierailijoille näytettävien mainoksien ja kampanjoiden osuvuutta. Tämä eväste seuraa vierailijoita eri verkkosivuilla ja kokoaa tietoa kustomoitua mainontaa varten.
Other uncategorized cookies are those that are being analyzed and have not been classified into a category as yet.
Välttämättömät evästeet ovat pakollisia verkkosivujen oikeanlaiselle toimimiselle. Nämä evästeet mahdollistavat tavalliset toiminnot ja tietoturvan verkkosivuilla. Välttämättömät evästeet eivät tallenna yksilöityä tietoa.